Singapuri ärimees Sonny Aswani avab koos eestlannast äripartneri Ebe Kaldmaga Tallinnas Pro Kapitali ärikeskuses ilusalongi. Salongis on eranditult kõik teenused meestele, nende eest hakkavad hoolitsema nooruslikud piigad.    Meil on kuri plaan tõsta naised ukse taha, aga nad on teretulnud oma mehi uksest sisse saatma, ütles Kaldma Ekspressile.    Tema sõnul hakatakse oktoobris avatavas  salongis pakkuma juuksuri- ja habemeajamisteenust, näo-, käte- ja kehahooldust. Saab ka käia infrapunasaunas ning nautida massaai.    Kogu mööbel salongis hakkab Kaldma sõnul olema meestele sobilik ning kogu stiil omamoodi mehelik. Õhkkond ei tule mitte spaa-tüüpi, vaid klassikalise New Yorgi barber-shopi sarnane, kus mehed käivad pooleks tunniks habet ajamas või maniküüris.    Arvestame meeste kiiret ajagraafikut, et neil pole aega pikemateks hoolitsusteks, ütles Kaldma.    Teenuste hinnad rihitakse Tallinna keskmisele või pisut kõrgemale tasemele. Klientidena nähakse karjäärimehi vanuses 25-65.    EE